ישיבת מליאה, כנסת 25, פרוטוקול מספר 29, 2023-01-17 00:00

אמיר אוחנה: היום כ"ד בטבת התשפ"ג, 17 בינואר 2023, ואני מתכבד לפתוח את ישיבת הכנסת

אמיר אוחנה:  חברי הכנסת, על סדר-היום נאומים בני דקה

אמיר אוחנה:  חברי הכנסת המבקשים להירשם לנאומים בני דקה מוזמנים להצביע בעד ברגע שההצבעה תחל

אמיר אוחנה:  אם כולם ישובים, ההצבעה מתחילה – בבקשה

אמיר אוחנה:  עד שאקבל לידיי את הרשימה, ראשון הדוברים יהיה חבר הכנסת בועז טופורובסקי, בבקשה

בועז טופורובסקי: שר?     

אמיר אוחנה: יש שר, כן

בועז טופורובסקי: תודה

בועז טופורובסקי:  אדוני היושב-ראש, השר, חבריי וחברות הכנסת, הם עבדו יחד, בילו יחד ונהרגו יחד

בועז טופורובסקי:  החברים הטובים אורי מלול, אריאל שטרן ודניאל פורת, בני 16 ו-17 בלבד, נהרגו ביום שישי האחרון בתאונת דרכים מחרידה

בועז טופורובסקי:  הלב נחמץ

בועז טופורובסקי:  הקטל בדרכים לא פוסח על אף אחד

בועז טופורובסקי:      וכמו בכל שבוע גם הפעם אקריא את שמות ההרוגים ואציין את תאונות הדרכים הקטלניות שאירעו בשבוע החולף: ביום שלישי, 10 בינואר, נהרג ידעיה אפשטיין, בן 25, בתאונת אופנוע סמוך לכוכב השחר; ביום שישי, 13 בינואר, נהרגו החברים הטובים, כמו שאמרתי קודם, אורי מלול, אריאל שטרן ודניאל פורת, בני 16 ו-17, בתאונה מחרידה בהתנגשות ברכב סמוך למושב בית הלל; ביום שבת, 14 בינואר, נהרג גבר בשנות העשרים לחייו כאשר רכבו הידרדר לוואדי בכביש 446

בועז טופורובסקי:  לפנות בוקר שמענו על שלושה פצועים אנוש, כשעוד היינו כאן בכנסת, ומצבם עוד לא משתפר בינתיים

בועז טופורובסקי:  אני מקווה שאני לא אצטרך להקריא את שמותיהם ופרטי התאונה הזו בשבוע הבא, כי אנחנו לא נשתוק ולא נוותר עד שנציל חיים בכבישים

בועז טופורובסקי:  תודה רבה

אמיר אוחנה: תודה לחבר הכנסת טופורובסקי

אמיר אוחנה:  הדובר הבא – חבר הכנסת אחמד טיבי, ואחריו – חברת הכנסת נעמה לזימי

אחמד טיבי: כבוד היושב-ראש, היום שגריר ירדן בארץ, (אומר בערבית: כבוד השגריר) רסאן אל-מג'אלי, כבוד השגריר, הגיע למסגד אל-אקצא יחד עם מנהל הווקף מר עאזם אל-ח'טיב, ונכנס, ואז רדף אחריו שוטר, נעמד מולו, נצמד אליו פיזית, חסם את דרכו, עיכב אותו ואמר לו: אתה לא יכול להיכנס עד שאני מקבל אישור מהמפקד שלי

אחמד טיבי:  לפי עדים שאני שוחחתי איתם, שהיו במקום, הוא גם התנהג אליו באופן לא מכבד

אחמד טיבי:  מדובר בשגריר ירדן

אחמד טיבי:  א

אחמד טיבי:  שגריר ירדן, מלבד העובדה שהוא שגריר של ממלכת ירדן, שיש לה את האפוטרופסות ההאשמית – א-ריעאיה אל-האשמיה – במקומות הקדושים, הוא לא צריך לבקש אישור מאף אחד

אחמד טיבי:  מלבד העובדה שהוא מוסלמי, הוא נושא בתפקיד רשמי

אחמד טיבי:  ההתנהגות הזאת היא התנהגות פוגעת גם בירדן, זה ניסיון לפגוע במעמדה (אומר בערבית: )

אחמד טיבי:  אחר כך השגריר יצא, הוא עזב את המקום

אחמד טיבי:       ולכן שגריר ישראל בירדן הוזמן מייד למשרד החוץ הירדני, ובצדק, כדי למחות על היחס הפוגעני והלא-מכבד הזה

אחמד טיבי:  מסגד אל-אקצא הוא מסגד – למוסלמים יש שם אפוטרופוסית ירדנית, ריעאיה האשמיה

אחמד טיבי:  לא המשטרה, שבמקום היא כוח כובש, לא השר החדש ולא ממשלת ישראל יכולים או צריכים לפגוע במעמד של ירדן או במסגד אל-אקצא עצמו

אמיר אוחנה: תודה

אמיר אוחנה:  חברת הכנסת נעמה לזימי, ואחריה – חבר הכנסת יונתן מישרקי

נעמה לזימי: תודה

נעמה לזימי:  כבוד יו"ר הכנסת, אתמול נחשפנו לסרטון לאחר הרבה שנים של ציפייה, וראינו שהשבוי אברה מנגיסטו בחיים

נעמה לזימי:  אני חושבת שלאחר שמונה שנים של ציפייה אנחנו צריכים להכיר בזה שיש לעשות הכול כדי להחזיר את כל השבויים וחללי צה"ל ארצה, אלינו, למשפחה, ליקיריהם

נעמה לזימי:  נכון, אברה מנגיסטו הוא אזרח, הוא יוצא אתיופיה ומתמודד נפש, וזה לא אומר שלא צריך לדאוג שיחזור לכאן; זה לא אומר שלא צריך להסתכל על הכאב של אימא שלו, של המשפחה שלו

נעמה לזימי:       אני הייתי לפני כמה חודשים בעצרת באשקלון שבה עשו כדי להכיר בזה שהוא לא איתנו כבר יותר מדי זמן, וזה היה מאוד מרגש לראות את אבא שלו על הבמה מודה לאנשים שבאו, שאכפת להם מהבן שלו

נעמה לזימי:  ואתמול הסרט הזה, שבו אנחנו רואים שאברה עדיין חי, מחייב אותנו כאומה, כמדינה – ואגב, בלי קשר לימין ושמאל ולאופוזיציה וקואליציה, אלא כבני אדם – לעשות את המעשה הזה ולהשיב את בנינו

נעמה לזימי:       אני אסיים בזה שאני רוצה לשלוח חיזוק גדול למשפחה של אברה ולשלוח חיזוקים גם למשפחות השבויים הישאם א-סייד, ג'ומעה אבראהים אבו גנימה, ולמשפחות של הדר גולדין ואורון שאול, זכרם לברכה, גיבורי ישראל

נעמה לזימי:  אנא, בואו נעשה כולנו יחד את המעשה הזה, בואו נביא מזור למשפחות האלה ונעשה כל שיידרש

נעמה לזימי:  תודה

אמיר אוחנה: תודה

אמיר אוחנה:  חבר הכנסת יונתן מישרקי, ואחריו – חבר הכנסת חנוך דב מלביצקי

יונתן מישרקי: אדוני היושב-ראש, חבריי חברי הכנסת, אדוני השר, אתמול בשעות הצוהריים נחשפנו שוב לתופעת האלימות כנגד צוותי הרפואה, כאשר הפעם זוג הורים תקף רופא ילדים בבית החולים סורוקה שבבאר שבע

יונתן מישרקי:  לצערנו הרב, אנשי צוותי הרפואה הן בקהילה והן בבתי החולים חשופים באופן קבוע לתקיפות פיזיות, לאיומים וקללות מצד מטופלים ובני משפחותיהם

יונתן מישרקי:  אסור לנו לתת למציאות העגומה להפוך את הצוותים הרפואיים למטרה

יונתן מישרקי:  אני מבקש לחזק את הצוותים הרפואיים, שעושים עבודת קודש, ולציין את הצורך במיגור תופעה זו

יונתן מישרקי:  הסוגיה מונחת בין היתר גם היא על שולחנו של שר הבריאות, השר הרב אריה דרעי, וזוכה לעדיפות עליונה

יונתן מישרקי:  אני מבקש שוב לחזק את הצוותים הרפואיים שעושים עבודת קודש

יונתן מישרקי:  תודה

אמיר אוחנה: תודה

אמיר אוחנה:  חבר הכנסת חנוך דב מלביצקי, ואחריו – חבר הכנסת אבי מעוז

חנוך דב מילביצקי: אדוני היושב-ראש, חבריי חברי הכנסת, אני רוצה לספר על משפחת ישראלי, השם האמיתי שמור במערכת, כי אני יודע שהם לא היו רוצים ששמם יתפרסם

חנוך דב מילביצקי:  המשפחה הזו היא ממפוני גוש קטיף בזמנו, מהיישוב גדיד, ובזמן הגירוש היו כל ארבעת הבנים לוחמים בצבא

חנוך דב מילביצקי:  על הגדוד של אחד האחים, השני במספר, קצין, הוטלה המשימה לאבטח את הפינוי

חנוך דב מילביצקי:  המפקדים של אותו קצין הגיעו אליו ואמרו לו: אנחנו מבינים שזה הבית שלך שאנחנו מבקשים ממך לאבטח את הריסתו, לכן אנחנו משחררים אותך מהמשימה הזאת

חנוך דב מילביצקי:  והוא אמר להם: אני מבין, הכול בסדר, אבל אני לא אשלח את החיילים שלי למשימה שאני לא מאמין שאני יכול לבצע אותה

חנוך דב מילביצקי:  הוא הלך, הוא נעמד עם החיילים שלו וביצע את המשימה

חנוך דב מילביצקי:  למה אני מציין את הדברים הללו? כי אף אחד לא יכול להסביר לאותו אדם שמה שעבר על הבית שלו ועל המשפחה שלו הוא מוצדק

חנוך דב מילביצקי:  זה נוגד את כל אמונותיו ועקרונותיו ואת הדברים הכי קדושים שלפיהם הוא חי ובהם הוא מאמין

חנוך דב מילביצקי:  אבל איש מארבעת החיילים של אותה משפחה – או האבא, שהוא חקלאי המון שנים בארץ וממשיך גם היום להיות חקלאי – לא חשב לרגע ולא דיבר על לעזוב את הארץ ולא דיבר על לעזוב את הצבא ולא דיבר פה על לשרוף את הבית על יושביו ולא דיבר על חורבן, ואני לא יודע מה

חנוך דב מילביצקי:  היה שם באמת מי שהתנגד לפינוי עצמו, אבל בין זה לבין מה שאנחנו רואים היום, לצערי, מחלקים מהציבור שמותססים כאן השכם וערב בידי מפלגות האופוזיציה, המרחק הוא רב

חנוך דב מילביצקי:  ואני קורא להם שוב, די

חנוך דב מילביצקי:  אפשר להפגין, אפשר למחות, אפשר לעשות פיליבסטרים בלילה, אבל לא להרוס לנו את הבית, כי אין לנו בית אחר

חנוך דב מילביצקי:  תודה

אמיר אוחנה: תודה

אמיר אוחנה:  חבר הכנסת אבי מעוז

אמיר אוחנה:  ואחריו – חברת הכנסת לימור סון הר מלך

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 73, והפעם על היועץ המשפטי

אבי מעוז:  "יועץ" בעברית זה מי שמייעץ ונותן עצות

אבי מעוז:  לכן, אחד מהתיקונים המתבקשים למערכת המשפטית החולה שלנו הוא התיקון לחוק-יסוד: הממשלה, ולפיו חוות דעתו של היועץ המשפטי לממשלה אינה מחייבת את הממשלה

אבי מעוז:  התיקון הזה הוא לא חידוש

אבי מעוז:  ועדת אגרנט קבעה כבר בשנת 62 שהממשלה רשאית לפעול לפי שיקול דעתה בניגוד לעמדת היועץ המשפטי

אבי מעוז:  אלא שבניגוד לדבריה המפורשים של ועדת אגרנט, היועץ המשפטי זמיר טען בשנת 1986 שהממשלה מחויבת לנהוג על פי חוות דעת היועץ

אבי מעוז:  עברו שבע שנים, ואהרון ברק, מי שרואה בעצמו שליט-העל שהחוק כפוף אליו ולא להפך, הפך בפסק דין את דעת היועץ המשפטי זמיר לנוהל מחייב

אבי מעוז:  זוהי לא רק הנדסת תודעה, זוהי הנדסה מחדש של הדמוקרטיה והמשילות במדינת ישראל

אבי מעוז:  אני ממליץ לאזרחי ישראל לא להתרגש מזעקות השבר על קץ הדמוקרטיה, במיוחד כשהן באות מפיהם של מי שרוקנו את הדמוקרטיה ממהותה

אבי מעוז:  תודה רבה

אמיר אוחנה: תודה

אמיר אוחנה:  חברת הכנסת לימור סון הר מלך, ואחריה – חברת הכנסת שרון ניר

לימור סון הר-מלך: אדוני היושב-ראש, כנסת נכבדה, נאום קול המושתקים מס' 8

לימור סון הר-מלך:  מדי שבוע אני מביאה בפניכם כאן את סיפורם של נפגעי הפיגועים המושתקים ביהודה ושומרון

לימור סון הר-מלך:  לפעמים נדמה לנו שאנו מדברים על משהו רחוק, משהו שהוא חיצוני לנו, שקורה לאנשים אחרים אי שם, אבל אל לנו לטעות, הטרור כאן, קרוב והוא מכה בכולנו

לימור סון הר-מלך:  השבוע קיבלנו בלשכה תזכורת לכך

לימור סון הר-מלך:  ביום ראשון, שעה בלבד לאחר שמחבל ירה מנשק חם לעבר אוטובוס שנסע בסמוך לקריית ארבע, נסעה רעות, היועצת הפרלמנטרית שלי, באותו מקום בדיוק ונקלעה לפיגוע אבנים

לימור סון הר-מלך:  מחבלים ערבים עמדו על שפת הכביש ורגמו באבנים את האוטובוס שבו נסעה מטווח אפס

לימור סון הר-מלך:  בנס לא היו נפגעים בגוף, אולם את הנוסעים שהיו על האוטובוס והצטרפו למעגל האזרחים הרבים שנושאים בליבם טראומות מפיגועי טרור שחוו, אף אחד כבר לא יספור

לימור סון הר-מלך:  מי מכם שמע על הפיגוע הזה? האם בכלל נתנו את דעתנו ל-72 פיגועי האבנים הנוספים שהתרחשו השבוע ולא דווחו בשום מקום, או על עשרה פיגועי הירי, או על 11 בקבוקי התבערה שהושלכו? או שמא פיגועי הדקירה או הצמיגים הבוערים? על רובם, מן הסתם, כלל לא שמעתם

לימור סון הר-מלך:  המציאות החרפתית הזו צריכה להיפסק

לימור סון הר-מלך:  בטרור נלחמים ביד ברזל ובוודאי לא בהשתקה ובהכלה

לימור סון הר-מלך:  זכרו, הפיגועים האלה אינם גזרת גורל, ועלינו להיאבק בהם בכל הכוח

לימור סון הר-מלך:  דם יהודי אינו הפקר

לימור סון הר-מלך:  תודה רבה

אמיר אוחנה: תודה

אמיר אוחנה:  ובטרם נעבור לחברת הכנסת שרון ניר, אני רוצה לברך קבוצה של חברי פרלמנט מפולין שנמצאים אתנו כאן

אמיר אוחנה:  אני אומר כמה מילים באנגלית

אמיר אוחנה:       We welcome the delegation from the Polish Sejm and Senate to the Knesset

אמיר אוחנה:  Welcome

אמיר אוחנה:  The Members of the Sejm and the Senators are in Israel representing Poland’s Parliamentary Friendship Group with the State of Israel

אמיר אוחנה:  We welcome you to Jerusalem and we welcome you to the Knesset

אמיר אוחנה:      	ונמשיך עם חברת הכנסת שרון ניר’ ואחריה – חבר הכנסת יצחק קרויזר

אמיר אוחנה:  בבקשה

שרון ניר: אדוני היושב-ראש, חבריי חברי הכנסת, הבוקר, אחרי לילה לבן ומפאת החשיבות המרובה שאני רוחשת לעניין, ערכתי כינוס מחאה בעיר מודיעין כנגד הסמכויות שניתנו לסגן השר אבי מעוז

שרון ניר:  התרגשתי שהצטרפו אליי אזרחים מודאגים, שותפות לדרך, קצינות בכירות בדימוס בצה"ל, פעילי ופעילות המפלגה ואימהות לחיילות

שרון ניר:  מטרת הכנס הייתה לחזק את חיילות צה"ל שהופכות את הצבא לצבא חזק יותר

שרון ניר:       לאדם כמו אבי מעוז, שסבור שאין מקום לנשים בצה"ל ומקדם תפיסת עולם שוביניסטית שלפיה יש להסתפק בתרומתן של נשים להינשא וללדת ילדים, לא צריך להיות תפקיד שעוסק בחינוך שניתן לילדינו ובתשתית לעתידם

שרון ניר:       בחרתי לחלק לחיילות, בכניסה לתחנת ההסעה ברכבת ובאוטובוסים, את ברכת הדרך, ולצידה ציטוט משיר שכתבה הצנחנית חנה סנש כבר בשנת 1943

שרון ניר:  חנה סנש כתבה את זה בעת התנדבותה לצבא הבריטי, במסגרת תפקידה כצנחנית שנועדה לצנוח על אדמת אירופה, כחלק מהמאבק הבריטי בגרמניה הנאצית

שרון ניר:  אני רוצה לצטט חלק ממנו

שרון ניר:  כאילו הוא נכתב היום: "אינך בדד

שרון ניר:  הינה הים שלך/ הוא ישאלך בזמזומו הרך/ על חלומות דרכך, על תקוותייך// חיכו לעת בואך – חיכו כולם: החוף, החול, סלעים, גלים וים"

שרון ניר:  וזה בדיוק המסר שאני רוצה להעביר לכל החיילות שלנו

שרון ניר:  נמשיך להוביל את הדרך למען קידום נשים וקידום החברה כולה

שרון ניר:  אף אחד לא יפגע במקומן של נשים בצה"ל, נשים תמשכנה להיות בקדמת הבמה ובמוקדי קבלת החלטות

שרון ניר:  תודה

אמיר אוחנה: תודה לגברתי

אמיר אוחנה:  חבר הכנסת יצחק קרויזר

אמיר אוחנה:  ואם אין חברי כנסת נוספים, אז הוא גם יהיה אחרון הדוברים

אמיר אוחנה:  בבקשה

יצחק קרויזר: כבוד יושב-ראש הכנסת, אדוני השר, כנסת נכבדה, חבריי הרבש"צים היושבים כרגע פיזית מולי ביציע והנמצאים איתי לא רק היום אלא בכל יום בשליחותי כאן בכנסת וכלוחם בכיתת הכוננות

יצחק קרויזר:  מתוך המצב הביטחוני במדינה קם הצורך לתפקיד ייחודי, שקיים כבר שנים לא מבוטלות והפך לעובדה קיימת במציאות חיי התושבים הגרים במרחב הכפרי ביהודה ושומרון ובקו התפר

יצחק קרויזר:  תפקיד הרבש"צ צמח, התפתח, התעצם, ולמעשה דמות הרבש"צ הינה עובדה קיימת, אך למעשה התפקיד מעולם לא הוגדר ולא עוגן בצורה מסודרת

יצחק קרויזר:  420 רכזי ביטחון פרוסים לאורך הגבולות במרחב הכפרי, ביהודה ושומרון ובקו התפר, ואחראים באופן ישיר על ביטחונם של כ-900,000 אזרחי מדינת ישראל

יצחק קרויזר:  רכזי הביטחון לקחו במהלך השנים חלק פעיל במניעת פעילות טרור וחלקם אף שילמו בחייהם

יצחק קרויזר:  הרבש"צ אחראי על אבטחת היישוב וכן משמש חוליית קישור בין גורמי הביטחון האזוריים בשגרה ובחירום לבין ראשי היישוב ותושביו

יצחק קרויזר:  בפקודות צה"ל נקבע כי הרבש"צ ישמש כמפקד היישוב וכממונה על השמירה, והוא אחראי, בין היתר, על הטיפול בהגנת התושבים ביישובים, במרכיבי הביטחון ובכיתת הכוננות

יצחק קרויזר:  מרבית הרבש"צים ביישובים כפופים מינהלית לרשות המקומית, ומבחינה צבאית – לצה"ל

יצחק קרויזר:  לעיתים כפיפות זו יוצרת קשיים במילוי תפקיד הרבש"צ, לאור ניגוד עניינים בין צורכי הביטחון של היישוב לבין צורכי הרשות המקומית

יצחק קרויזר:  כמו כן, משרד הביטחון מעביר את שכר הרבש"צים באמצעות הרשות המקומית אך אינו מקיים פיקוח על השכר שמשולם להם בפועל

יצחק קרויזר:  הפיכתם של רכזי הביטחון לעובדי משרד הביטחון תסדיר בעיה נוספת הדורשת הסדרה: האחריות לטיפול בנפגעים ובמשפחותיהם במידת הצורך, לא עלינו

יצחק קרויזר:       נוכח החשיבות שבתפקיד הרבש"ץ לשמירה על ביטחון היישובים וסביבתם וכדי להבטיח את בהירות מעמדם, תפקידם וסמכויותיהם, מוצע להסדיר את נוהל המינוי, ההכשרה והתפקוד של רכז הביטחון השוטף

יצחק קרויזר:       רכז הביטחון הוא נקודת הקצה ביישוב עבור הצבא ועבור גורמי הביטחון, החירום וההצלה השונים

יצחק קרויזר:  חשיבותו וחיוניותו של התפקיד הן קריטיות לשמירה על ביטחונם הפיזי של התושבים, רכושם וסביבתם

יצחק קרויזר:  בזכותם חיי התושבים מתנהלים בשגרה ברוכה, ולכן מוטלת עלינו החובה לדאוג להם ולהסדיר את נוהלי המינוי, ההכשרה, הגדרת התפקיד, הסמכות והאחריות של רכז הביטחון בחוק, וכל זאת תחת גורם מינהלי ומקצועי אחד

אמיר אוחנה: תודה לחבר הכנסת קרויזר

אמיר אוחנה:       חברי הכנסת, תם סדר-היום – הודעה?         

אמיר אוחנה: בבקשה

אמיר אוחנה:  הודעה ליושב-ראש ועדת הכנסת לפני תום סדר-היום

נאור שירי: שאלה – זה מקובל אם זה לא רשום?     

אמיר אוחנה: הודעה כן

): נאור, זו הודעה על חילופי אישים בוועדות, יש פה גם שלכם

נאור שירי: לא – למה ישר "שלכם"?     

): אני מסביר

):  אני רק אומר שזה ביחד

אמיר אוחנה: בבקשה, יושב-ראש ועדת הכנסת

): תודה

):  אדוני היושב-ראש, חבריי חברי הכנסת, אבקש להודיע על איוש חברים וחילופי אישים בוועדות הבאות:     מטעם סיעת הליכוד – בוועדת העבודה, הרווחה והבריאות יכהן חבר הכנסת עמית הלוי; בוועדה לפיקוח על הקרן לאזרחי ישראל יכהנו חברי הכנסת ניסים ואטורי, בועז ביסמוט ועמית הלוי; בוועדה המיוחדת לפניות הציבור יכהנו חברי הכנסת דן אילוז, אתי חוה עטיה ואריאל קלנר; בוועדה המיוחדת לזכויות הילד יכהנו חברי הכנסת אלי דלל, טלי גוטליב ומשה סעדה; בוועדה המיוחדת למלחמה בסמים ובאלכוהול יכהנו חברי הכנסת בועז ביסמוט ואריאל קלנר; בוועדת החוץ והביטחון יכהנו כממלאי מקום קבועים חברי הכנסת דני דנון, עמית הלוי ואליהו רביבו; בוועדת החוקה, חוק ומשפט יכהנו כממלאי מקום קבועים חברי הכנסת ניסים ואטורי ועמית הלוי; בוועדת הכנסת ובוועדת החינוך, התרבות והספורט – במקום חבר הכנסת חנוך מלביצקי יכהן חבר הכנסת עמית הלוי; בוועדת העלייה והקליטה – במקום חבר הכנסת אריאל קלנר יכהן חבר הכנסת עמית הלוי; בוועדה לענייני ביקורת המדינה – במקום חבר הכנסת אליהו רביבו יכהן חבר הכנסת עמית הלוי

):       מטעם סיעת המחנה הממלכתי – בוועדת החוקה, חוק ומשפט תכהן כממלאת מקום קבועה חברת הכנסת אורית פרקש הכהן

):      מטעם סיעת ש"ס – בוועדה לפיקוח על הקרן לאזרחי ישראל יכהן חבר הכנסת יונתן מישרקי; בוועדה המיוחדת למלחמה בסמים ובאלכוהול יכהן חבר הכנסת אברהם בצלאל

):      מטעם סיעת יהדות התורה – בוועדת הכנסת, בוועדת החוץ והביטחון, בוועדת החינוך, התרבות והספורט ובוועדה לענייני ביקורת המדינה יכהן חבר הכנסת ישראל אייכלר; בוועדת הכספים ובוועדת העלייה והקליטה יכהן חבר הכנסת יצחק פינדרוס; בוועדת הכלכלה יכהן חבר הכנסת משה גפני; בוועדת החוקה, חוק ומשפט יכהן חבר הכנסת יעקב אשר כחבר, וחבר הכנסת יצחק פינדרוס יכהן כממלא מקום קבוע

):      מטעם סיעת הציונות הדתית – בוועדה המיוחדת למלחמה בסמים ובאלכוהול יכהן חבר הכנסת משה סולומון במקום הפנוי לסיעה

):      הודעה – אין צורך בהצבעה

):  תודה רבה, אדוני

אמיר אוחנה: אם כן, כעת, חברי הכנסת, תם סדר-היום

אמיר אוחנה:      הישיבה הבאה תתקיים מחר, יום רביעי, כ"ה בטבת התשפ"ג, 18 בינואר 2023, בשעה 11:00

אמיר אוחנה:  ישיבה זו נעולה